1809 йылда Саванан көньяҡтараҡ ятҡан хорват ерҙәре яңы барлыҡҡа килгән Француз империяһының Иллирий провинцияһына ингән. Австрийҙар 1813 йылда Иллирий провинцияһын яулап алғандан һуң, Далмация Хорватия, Славония һәм Далмация  короллегенә инһә лә, туранан-тура Венаға буйһонған. 1816 йылдан 1822 йылға саҡлы Хорватияның засав райондары австрий Иллирия Короллегенә ингән. Далмация тағы ла «Далмация короллеге» тип аталған. XIX быуат уртаһында был австрий провинцияһының күпселеген католиктар, биштән бер өлөшөнxa0— православие динлеләр һәм 3xa0%-ҡа тиклемгеһенxa0— итальяндар тәшкил иткән. Итальяндарҙан тыш урындағы чиновниктар һәм сауҙагәрҙәр итальян телендә һөйләшкән. XIX быуат аҙағына тиклем Хорватия сиктән тыш артта ҡалған ил һаналған.